text: Stor kunstner hædret med jazz
  11 august 2012 kl. 13.22
  Tørskind Grusgrav markerede lørdag 100-året for den verdensberømte kunstner Robert Jacobsens fødsel med muntre anekdoter fra hans liv og hans elskede jazzmusik.
  De var der alllesammen: Robert Jacobsens hustru Maria Jakobsen, sønnen Bobby Jacobsen og børnebørnene Mikkel Bunk og Tim Lissau. Familien var samlet for at fortælle om oplevelser fra det alt andet end kedelige liv med den kendte kunstner Robert Jacobsen, der havde sit hjem og værksted i Tågelund ikke langt fra Tørskind. 
  Efter dagens fortællinger om dagens hovedperson var der koncert med forskellige jazzbands - blandt andet Kansas City Stompers, som er Danmarks ældste professionelle Jazzorkester. Jazz var nemlig den musik, som ?Store Robert? altid lyttede til og lod sig inspirere af.
  Udover musikker og fortællingerne kunne interesserede studere Robert Jacobsen i et særligt info-telt, som havde fokus på landskabsskulpturernes tilblivelse. Desuden var der guidede ture til skulpturerne.
  